***TÁPIÓGYÖRGYE KÖZSÉG POLGÁRMESETRÉTŐL***

***E l ő t e r j e s z t é s***

***Tápiógyörgye Községi Önkormányzat***

***Képviselő-Testület Pénzügyi és Ellenőrző Bizottságának***

*2015. március 02-án tartandó* ***nyílt*** *ülésére*

***1. Napirendi pont:***

***Tárgy:*** *Előterjesztés közbeszerzés kiírására*

*Előterjesztő: Varró István polgármester*

*Készítette: Varró István polgármester*

*Mellékletek száma: 1 db*

*Tárgyalta: Pénzügyi és Ellenőrző Bizottság*

*Az előterjesztés elfogadásához* ***egy szavazás*** *szükséges:*

1. *A határozathoz* ***névszerinti minősített többségi*** *szavazás*

*szükséges.*

***Tisztelt Képviselőtestület!***

A közbeszerzésekről szóló 2011. évi CVIII. törvény ( a továbbiakban: Kbt.) **33. § kimondja:**

(1) A 6. § (1) bekezdés *a)–d)* pontjában meghatározott ajánlatkérők – kivéve a XIV. Fejezet szerint eljáró ajánlatkérőket, valamint a központosított közbeszerzés során az ajánlatkérésre feljogosított szervezetet – ***a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kötelesek készíteni*** az adott évre tervezett közbeszerzéseikről. A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

Tápiógyörgye község Önkormányzata elfogadott, érvényes közbeszerzési tervvel rendelkezik 2015. évre vonatkozóan.

Magyarország 2015. évi központi költségvetéséről szóló 2014. évi C. törvény 70.§ meghatározza:

(1) A közbeszerzésekről szóló 2011. évi CVIII. törvény (a továbbiakban: Kbt.) 10. § (1) bekezdés b) pontja szerinti nemzeti közbeszerzési értékhatár – kivéve a Kbt. szerinti közszolgáltatói szerződésekre vonatkozó értékhatárt – 2015.

január 1-jetől 2015. december 31-éig

a) árubeszerzés esetében 8,0 millió forint,

b) építési beruházás esetében 15,0 millió forint,

c) építési koncesszió esetében 100,0 millió forint,

***d) szolgáltatás megrendelése esetében 8,0 millió forint,***

e) szolgáltatási koncesszió esetében 25,0 millió forint.

(2) Az (1) bekezdéstől eltérően a Kbt. szerinti közszolgáltatói szerződésekre vonatkozó nemzeti közbeszerzési értékhatár 2015. január 1-jetől 2015. december 31-eig

a) árubeszerzés esetében 50,0 millió forint,

b) építési beruházás esetében 100,0 millió forint,

c) szolgáltatás megrendelése esetében 50,0 millió forint.

A hatályos jogszabályok figyelembevételével kerül meghirdetésre a svájci pályázathoz a közbeszerzés, az Önkormányzat közbeszerzési szaktanácsadója révén.

Két ajánlat érkezett, ezek közül a PELL-AIR Göndör Gábor részéről megküldött hiánypótlásra nem reagált, míg a másik CÉG, a CARACOL Kft. elehet tett a felhívásnak. Így a bíráló bizottság a CARACOL Kft. ajánlatát javasolja elfogadásra.

Tápiógyörgye, 2015. február 24.

Varró István

polgármester